בס"ד

ברכות לז-מג פרשת כי תבא תשע"ב

**דף לז** רב ושמואל אמרו כל שיש בו מה' מינים ברכתו מזונות, אפי' בתערובת וגם כל שהוא מה' מינים ברכתו מזונות, אך אורז ודוחן אף שהם בפני עצמם אין ברכתם מזונות, והבריתא שאומרת שאורז הוא כמעשה קדרה אינו לענין ברכת מזונות אלא לענין ברכה תחלה וסוף, שמעשה קדרה ברכתו מזונות בתחלה ומעין ג' בסוף, ואורז בתחלה שהכל ובסוף בורא נפשות, והבריתא שאומרת אלו הן מעשה קדרה חילקא, חטה המתחלקת לשתים, טרגיס המתחלק לשלש, זריז, המתחלק לארבע, וערסן, המתחלק לחמש, ואורז, היא כדעת ר' יוחנן בן נורי שאורז הוא דגן גמור לענין חמץ ומצה, והבריתא שאומרת שכוסס חטה כמו שהיא, ברכתו האדמה ואם טחנו ובישלו, או אפאו, והפרוסות שלמות מברך המוציא בתחילה ובסוף ג' ברכות, ואם אין הפרוסות קיימות מברך מזונות בתחילה ובסוף מעין ג' ובאורז גם אחרי בשול אף שהפרוסות שלמות, ברכתו מזונות ובסוף מעין ג', ולר' יוחנן בן נורי ברכתו המוציא, א"כ גם לרבנן ברכתו מזונות שלא כרב ושמואל שרק ה' מינים מברכים מזונות. יש דעה שכוסס חטים מברך בורא מיני זרעים כר' יהודה במשנה שעל ירקות מברך בורא מיני דשאים, לדעת ר"ג כל ז' מינים מברכים ג' ברכות בסוף, ולחכמים מעין ג', וכשהביאו לפני החכמים ביריחו תמרים, ונתן ר"ג לר"ע לברך ברכה אחרונה וברך מעין ג' ואמר ר"ע שיחיד ורבים הלכה כרבים, ר' יהודה אמר לדעת ר"ג שכל ז' מינים ולא מין דגן, או מין דגן אף שאינו פת, מברך ג' ברכות בסוף, ולחכמים ברכה אחת, ולר"ג פת אורז ודוחן מברך מעין ג' אחריו ולחכמים לא כלום, והבריתא הקודמת אינה כר"ג שהרי לדעתו גם באין הפרוסות קיימות מברך ג' ברכות לאחריו, כמו כל ז' מינים, ובבריתא השניה אומרים רבנן שעל אורז אין מברכים כלל אחריו, ולכן צריך לגרוס בבריתא הראשונה שעל אורז אחריו לא כלום. בתחילה רבא אמר שחביץ קדרה של החקלאים שמרבים בה קמח ברכתה מזונות שעיקרה סולת ואם לא מרבים בה קמח הדבש עיקר וברכתה שהכל, אך חזר בו בגלל רב ושמואל שכל שיש בו מה' מינים ברכתו מזונות, חביץ שיש בו פירורים כזית מברך המוציא וג' ברכות בסוף, ואם אין פירורים כזית מברך מזונות, ומעין ג בסוף, וראיה לזה ממנחות, שבעשייתם מברך שהחיינו,ובאכילתם מפררם כזית ומברך המוציא, ואביי דוחה שלר' ישמעאל מחזירן לסלתן ויוצא בם בפסח וודאי ברכתם המוציא, ויש לומר שר' ישמעאל דיבר כשלש אותם מחדש ולכן יוצא חובת מצה , אך בלשון הבריתא כתוב שאכלן ואם לש מחדש א"כ צריך לומר שאכלו וצ"ל שר' ישמעאל דיבר בבא מלחם גדול, ולכן יוצא בפתיתים פחות מכזית. לרב ששת בחביץ גם בפירורים פחות מכזית מברך המוציא, ודוקא שיש בו תואר לחם, טרוקנין, שהוא פת ששמים קמח ומים בגומא בכירה, חייב בחלה, לישת קמח ששמים אחר רתיחת הכירה פטורה מן החלה ויש אומרים שזה הדין בלחם ששמים בשפוד ומושחים בשמן וביצים, וכן לחם שאופים בחמה פטור מחלה שעשוי ללא צורה כנסרים ואם עשוי עם צורה חייב בחלה. **דף לח** על הטרוקנין מברך מזונות שהוא לישה בעלמא, ומר זוטרא קבע על זה סעודה וברך על זה המוציא וג' ברכות בסןף, ויוצא בו ידי חובת מצה שנקרא ללחם עוני, דבש תמרים ברכתו שהכל שהוא זיעה בעלמא כמו המשנה שדבש תמרים ויין תפוחים וחומץ של סופי ענבים וכן שאר מי פירות של תרומה לר"א חייב קרן וחומש ולר'יהושע פטור. שאלו את רבא מה הדין בטרימא ולא ידע מה זה, ושאל רבינא אם הוא מתכון לשל שומשומי או של כרכום או של כתישת ענבים ואז נזכר רבא ואמר ודאי מתכוון אתה לחשילתא שזה דבר מעוך וזה מה שהתכוון רב אסי שתמרי תרומה מותר לעשות מהן טרימא אך לא שכר, וברכתו העץ שנשאר בענינו הראשון, שתיתא שהוא עשוי מקמח קליות לרב ברכתו שהכל ולשמואל מזונות ושמואל דיבר בעבה שהיא לאכילה, ורב דיבר ברכה שהיא לרפואה ומה שמותר לבחוש שתות בשבת אף שאסור לעשות דבר רפואה בשבת אך מותר לשתות ולאכול כל המאכלים אף שהם לרפואה, כיוון שעיקר כוונתו לאכילה או שהרפואה ממילא באה, והחידוש לענין ברכת הנהנין שאף שהוא מכוון בעיקר לרפואה, מברך עליו, כיוון שנהנה ממנו, לת"ק ברכת הפת המוציא לחם ולר' נחמיה מוציא לחם לרבא לשון מוציא לכו"ע משמע לשעבר שכתוב קל מוציאם ממצרים, ונחלקו בלשון המוציא שלרבנן זה לשעבר שכתוב המוציא לך מים מצור החלמיש ולר' נחמיה זה על העתיד שכתוב המוציא אתכם מתחת סבלות מצרים, ואין לברך בפת להבא, ולרבנן פסוק זה משמעותו שאעשה לכם נסים ביציאה שתדעו שאני הוא זה שהוצאתי אתכם. אמרו על רב זירא בר רב זביד שהוא בקי בברכות וכשהגיע אמרו לו לברך וברך מוציא לחם ואמר שאם היה אומר המוציא הוא מחדש שהלכה כרבנן אך בלשון מוציא אין שום חידוש כיוון שכולם מודים שזה מועיל, והוא עשה כך להוציא את עצמו ממחלוקת, ולהלכה מברכים המוציא. במשנה יש לדיק שמדובר בירקות שהתבשלו כמו פת שהשתנתה, וירקות אף מבושלים ברכתם האדמה וכן דעת רב, ןר' יוחנן אמר שהכל ורב חסדא מחלק שדבר שראוי בתחילה וברכתו האדמה, אחר בישול, ברכתו שהכל, ודבר שראוי רק אחרבישול, קודם בישול ברכתו שהכל ואחר בישול, האדמה. וכמו כרוב תרד ודלעת, ובשום וכרתי בתחילה האדמה, ואחר בישול ברכתם שהכל שהשתנו לגריעותא, לשמואל שלקות ברכתם האדמה ועולא בשם ר' יוחנן אמר שהכל ולר"נ זה תלוי במחלוקת תנאים לענין רקיק מבושל שלר"מ יוצאים ידי חובת מצה וברכת המבושל לא השתנתה, ולר 'יוסי אין יוצאים בו וא"כ ברכת המבושל שונה, אך יתכן שלענין ברכה גם לר' יוסי אין שינוי, אך לא יוצאים חובת מצה כיוון שאין טעם מצה. ר' חייא בר אבא אומר בשם ר'יוחנן שמברך על שלקות האדמה ור' בנימין בר יפת אומר משמו שמברך שהכל, ואמר ר"נ בר יצחק שעולא שיבש כר' בנימי, ואמר ר' זירא שר' בנימין אינו דיקן בשמועות כר' חייא, שגם חוזר על תלמודו פעם בל' יום וכן היה מעשה בתורמוס שבישלוהו ז' פעמים ואמר ר' יוחנן שברכתו האדמה וגם ר' חייא ראה את ר' יוחנן שאכל זית שלוק, וברך גם בסוף וע"כ בירך מעין ג' ולא השתנו השלקות שאם השתנו מברך שהכל ואין צריך מעין ג', ואפשר לומר שבירך בורא נפשות, ור' יצחק בר שמואל רצה להוכיח ממרור שאין יוצא בשלוק ומשמע שהשתנה דינם, ואפשר לומר שלענין ברכה לא השתנה ורק לענין מרור לא יוצא שצריך טעם מרור. **דף לט** ר' יוחנן בירך ברכה אחרונה על זית גדול שגם בלי גרעין יש בו שיעור כזית לברכה אחרונה וכן במשנה בכלים לענין שיעור כזית לטומאה, הוא לפי זית בינוני שהוא אגורי וקוראים לו אברוטי או סמרוסי, ונקרא אגורי על שם שמנו שכנוס בתוכו, וכשישבו שני תלמידים לפני בר קפרא והביאו לפניהם כרוב ודורמסקין, שהם שלקות, ופרגיות, ונתן רשות לאחד לברך וברך תחילה על הפרגיות,ולגלג עליו השני, וכעס בר קפרא על המלגלג, שהחבר נהנה יותר מהבשר, ואח"כ אמר שכועס הוא על המברך שלא שאל מה חשוב יותר שיפטור האחרים, ושניהם לא הוציאו שנתם, ולכאורה נחלקו על ברכת שלקות אם היא שהכל כפרגיות, ולכן ברך על פרגיות שחביב עדיף, והמלגלג סבר שברכת שלקות האדמה, וא"כ יש להקדימה לשהכל, ואפשר לומר ששניהם סוברים ששלקות שהכל, ונחלקו אם חביב עדיף או שכרוב עדיף שהוא מזין. רב הונא אמר שראשי לפת שחתכם חתיכות עבות מברך האדמה וחתיכות קטנות מברך שהכל, ורב יהודה סובר שגם חתיכות קטנות ברכתם האדמה, והחיתוך הזה הוא למתקם, רב כהנא אמר שתבשיל של סלקא שאין בו הרבה קמח ברכתו האדמה ותבשיל של לפת שמרבים בו קמח ברכתו מזונות, ואח"כ חזר בו שגם תבשיל לפת ברכתו האדמה וריבוי הקמח הוא לדבק. תבשיל של תרד יפה ללב ןטוב לעינים וגם למעים, ודוקא כשיושב בתוך הקדרה, ועושה תוך תוך מריבוי הבישול , מי בישול סלק ולפת הברכה כמוהם, וכן כל מי שלקות ורב פפא הסתפק על מי בישול השבת האם הוא למתק או להעביר הזוהמא ומוכיחים מהמשנה ששבת שנתנה כבר טעם בקדרה אין בה כבר דין תרומה ואין בה טומאת אוכלים א"כ בא למתק ומברך האדמה על מי בישולה. פת צנומה יבשה ששורים בקערה ברכתה המוציא, ולר' חייא אין מברכים על פת אלא שלמה אף שבוצעה כשמברך, ועל צנומה לא, שהברכה אינה על שלם, ולרבא בכל פת מברך ואח"כ בוצע וכן נהגו רבנן , ונהרדעא נהגו כר' חייא, וכן נהג אביו של רבינא, והלכה כרבא, לרב הונא פתיתין ושלמים יכול לברך על הפתיתים, ולר' יוחנן מברך על השלמים, ופרוסת חיטים עדיפה על שלמה של שעורים ומהמשנה בתרומות שנחלקו ת"ק ור' יהודה אם עדיף לתרום חצי בצל גדול או בצל שלם קטן, אין להוכיח לענין ברכה אם חשוב עדיף או שלם עדיף, ששם ודאי אם יש כהן עדיף לתרום מהחשוב שהוא הגדול , ואם אין כהן נחלקו אם עדיף בצל שלם שהוא מתקיים יותר ור' יהודה סובר שעדיף היפה יותר, ור"נ בר יצחק אומר שירא שמים יקים שניהם ויניח פרוסה בתוך השלימה ובוצע וכן שנה לפני ר"נ תלמיד אחד ששמו שלמן ואמר לו ששלום שמך ומשנתך שלמה שאתה עושה שלום בין החולקים. ובפסח כולם נוהגים כן לשים פרוסה בתוך שלמה שכתוב לחם עוני ודרך עני בפרוסה, ובשבת בוצעים על ב' שלמות שכתוב לחם משנה ורב כהנא ברך על שנים ובצע אחד מהם, ור' זירא בצע פרוסה גדולה לכל סעודתו ואינו נראה כרעבתנות כיון שנוהג כך דוקא בשבת, ר' אמי ור' אסי אם הזדמן להם הפת של העירוב ברכו דוקא עליה כיון שנעשתה בה כבר מצוה אחת נעשה בה מצוה נוספת. **דף מ** אם הבוצע אמר למסובים אחר בציעה קח וברך אינו נחשב הפסק ואם אמר הבא מלח או לפתן, לרב הוא הפסק, ולר' יוחנן אינו הפסק, הכינו אכל לשוורים, לר' יוחנן הוא הפסק, ולרב ששת אינו הפסק, שרב יהודה אמר שאסור לאכול קודם שיתן לבהמתו שכתוב ונתתי עשב לבהמתך ואח"כ ואכלת ושבעת , לרבא בר שמואל בשם ר' חייא אין בוצעים עד שיביאו מלח או לפתן לכל המסובים, וכשהגיע לריש גלותא בצע ללא מלח ואמר שפת זו אינה צריכה לפתן שהיא נקיה . ועוד אמר שעדיף לגמור מי רגלים בישיבה ובעמידה לא יוצא הכל ,שחושש שלא יפלו נצוצות על רגליו, ובעפר תיחוח יכול גם בעמידה שאינו חושש ובלי עפר תיחוח יכול לעמוד במקום גבוה ולהשתין למקום מדרון , ועוד אמר שיאכל אחר כל אכילה מלח וישתה מים ואם לא אכל מלח אחר אכילתו ולא שתה מים אחר שתייתו ביום יחשוש לריח הפה ובלילה יחשוש לאסכרה , המסיים אכילה בשתיית מים לא בא למחלת מעים, והשיעור הוא קיתון לפת. הרגיל לאכול עדשים אחת לל' יום מונע מחלת אסכרה וכל יום לא, שזה גורם לריח הפה וכן הרגיל בחרדל אחת לל' יום מונע מחלות ממנו וכל יום לא שזה גורם לחולשת הלב , אכילת דגים קטנים מונעת מחולי מעיים, ומפרים ומרבים גופו של אדם. הרגיל בקצח איו בא לכאב לב וריח של קצח הוא אחד מס' במיתה, אך טעמו טוב, הישן למזרח הגורן דמו בראשו שהרוח מכניסה האבק לגופו, אמו של ר' ירמיה אפתה לו פת בקצח והיתה מדביקה לו שיקלוט הטעם אך מקלפת לו שיצא הריח . אין הלכה כר' יהודה במשנה שמברך על ירקות בורא מיני דשאים, טעמו של ר' יהודה מהפסוק ברוך ה' יום יום וכמובן גם בלילה, אלא לכל יום יהיה ברכה מיוחדת וכך כל מין ומין .אצל בני אדם כלי ריק מחזיק ומלא לא, ואצל הקב"ה נאמר אם שמוע תשמע ואם לא ,לא תשמע , או פירוש הפסוק שאם שמעת בישן תוכל לשמוע בחדש אך אם יפנה לבבך לא תשמע יותר. **משנה** בירך על פרי עץ האדמה, יצא ועל פרי ארץ העץ לא יצא, ועל הכל ברכת שהכל פוטרת. **גמרא** ר' יהודה סובר שעיקר העץ הוא הקרקע, שהוא סובר לענין ביכורים שאף אם נקצץ האילן ויבש המעין מביא וקורא אפי' חטה שנקראת אילן למ"ד עץ הדעת הוא חיטה שהתינוק קורא להוריו רק מהזמן שטועם טעם דגן , בכ"ז לא יצא אם ברך עליה העץ ויש מ"ד שעץ הדעת הוא גפן, שהוא מביא יללה על האדם כמו אצל נח וישת וישכר או שזה היה תאנה שנתקנו בה אחר החטא שכתוב ויתפרו עלה תאנה, וברכת העץ הוא רק בדבר שאחרי קטיפת הפרי הגזע נשאר להוציא פירות שוב, אך מה שאין מוציא פירות שוב ברכתו האדמה . לרב הונא בפת ויין אין ברכת שהכל פוטרת ולר' יוחנן פוטרת גם פת ויין, ודעת ר"מ בבריתא שאם ברך על פת כמה נאה פת זו ברוך המקום שבראה וכן על תאנה יצא, ולר' יוסי המשנה ממטבע שטבעו חכמים בברכה לא יצא , יתכן שר"מ מודה שברכת שהכל לא מועילה על פת כיוון שלא מזכיר בברכה פת, וכן ר' יוסי יכול לסבור שברכת שהכל פוטרת פת שאין זה שינוי ממטבע ברכה, בנימין הרועה כשאכל פת אמר ברוך בעל הפת הזו, לרב יצא ידי חובה ודוקא כשאמר בריך רחמנא שצריך הזכרת שם ויצא רק ברכת הזן ולא שאר ברכות והחידוש שיוצא אף שאמר לשון חול לא כמו טופס ברכה שתיקנו חכמים, לדעת ר' יוחנן הזכרת מלכות בברכה מעכבת, ובבריתא מובא בוידוי ביכורים לא עברתי ממצוותיך מלברך ולא שכחתי מלהזכיר שמך ולא כתוב שצריך מלכות ור' יוחנן יגרס בבריתא הזו, לא שכחתי מלהזכיר שמך ומלכותך. **משנה** על דבר שאין גידולו מן הארץ מברך שהכל וגם על חומץ נובלות וגובאי, ולר' יהודה אין מברכים על מין קללה . ואם יש מינים הרבה לר' יהודה ז' מינים עדיף ולחכמים חביב עדיף. **גמרא** בשר בהמות חיות ועופות ודגים מברך שהכל וכן חלב גבינה וביצים, וכן על פת שעיפשה ויין שהקרים ותבשיל שעבר צורתו ,וכן מלח זמית כמהין ופטריות שאינם גידולי קרקע מברך שהכל ואף שנודר מכל גידולי קרקע אסור גם בכמהין ופטריות, שהגם שאינם יונקים מהארץ אך נקראים גידולי קרקע שגדלים על הקרקע וברכת האדמה זה רק ביונק מהקרקע, ובמשנה יש לגרוס על דבר שאין יונק מן הארץ שהכל. נובלות פירושו שרופי החום ויש מבאר תמרים שנשרו ברוח , ולפירוש זה נובלות אינם בכלל מין קללה ורק לפירוש שרופי החום זה מין קללה אך לפירוש תמרים שנשרו ברוח ודאי ברכתם העץ, אלא ב' הפירושים הללו נאמרו על המשנה לענין דמאי שנובלות פטורים מדמאי וכן שיתין שהם מין תאנים וכן רימין ועוזרדים, בנות שוח שהם תאנים לבנות וכן בנות שקמה וענבי הסתו וצלף ונובלות תמרים פטורים מדמאי, ולפירוש שרופי החם ספק, פטורים וודאים חיבים אך תמרים שנשרו גם בודאים צריך לפטור לכאורה שהם הפקר אלא מדובר שעשה מהם גורן ופטור רק בדמאי ובודאי חייב במעשר כמו לקט שכחה ופאה שעשה גורן מהם התחייבו במעשר . **דף מא** ללישנא בתרא, אם נאמר שנובלות של משנתנו הם תמרים לא מובן מדוע אצלנו נקראים נובלות סתם ובדמאי קוראים להם נובלות תמרה . לעולא, נחלקו במשנה אם עדיף ז' מינים או חביב בברכותיהם שוות ופוטר בברכה אחת, ואם אין ברכותיהם שוות לדעת כולם מברך בנפרד ומה שכתוב בבריתא על צנון וזית מברך על צנון, ופוטר הזית מדובר באופן שהצנון עיקר אך מה שחולק ר' יהודה ואומר שמברך על הזית שהיא ממין שבעה אף שהוא מודה שמברך על העיקר הוא דיבר באופן שאוכל הזית בפני עצמו ואוכלו עם דבר שברכתו שוה לו, שאז הוא עדיף על מה שאינו ממין שבעה, ויש דעה שגם באין ברכותיהם שוות נחלקו ר' יהודה ורבנן להקדים בברכה וכן אמר ר' יצחק על הפסוק ארץ חטה ושעורה שמה שמוקדם בפסוק זה, קודם ואותו דבר מין שבעה עדיף על מה שאינו ממין שבעה, רב חנין דורש את הפסוק ארץ חטה ושעורה לענין שיעורים, מהמילה חטה לומדים שהנכנס לבית מנוגע עם בגדים על כתפיו וידיו, טמאים מיד ואם לבוש בהם טמא רק אם נמצא בבית כשיעור אכילת פרס פת חיטים שנאכלת מהר משעורים ואוכלה בהסבה עם לפתן, משעורה לומדים שעצם כשעורה מטמא במגע ומשא ולא באהל , מגפן לומדים שאיסור נזיר ביין הוא ברביעית, מתאנה לומדים שיעור גרוגרת להוצאת שבת, מרימון לומדים ששיעור כלים של בעלי בתים כל עוד שלא ניקב כרימון עדיין שם כלי עליהם שחס עליהם מלזרקם ונשאר בהם הטומאה, ארץ זית שמן שרוב שיעוריה כזיתים , דבש שיעור ככותבת ביו"כ . ור' יצחק דורש את הפסוק הזה לענין קדימה שכל השיעורים לומדים מהלכה למשה מסיני אך הפסוק הזה הוא רק אסמכתא לכך. הביאו לרב המנונא ורב חסדא תמרים ורימונים בסעודה וברך רב המנונא על תמרים קודם אמר לו ר' חסדא שבפסוק כתוב קודם רימונים ואמר לו שתמרים יותר קרוב למילה ארץ אמר לו, הלואי יהיה לי רגלי ברזל לשמשך תמיד. תאנים וענבים בתוך הסעודה מברך לפניהם וברכת המזון פוטרת אותם ולרב ששת טעונים ברכה לאחריהם ורק פת הבאה בכסנין אין מברך לאחריו ולר' חייא אין מברך גם לפניהם שפת פוטרת כל מיני מאכל ויין פוטר כל משקין , ולהלכה פוסק ר' פפא שדברים הבאים בתוך הסעודה מחמת הסעודה אין טעונים ברכה לפניהם, ושלא מחמת הסעודה בתוך הסעודה טעונים לפניהם ולא לאחריהם ולאחר הסעודה טעונים גם לאחריהם, ויין אין פת פוטרתו שגורם ברכה לעצמו . **דף מב** רב הונא אכל י"ג לחמים מפת הבאה בכסנין שיש בה שלש בקב ולא בירך אחריו, ואמר ר"נ שזה בא לרעבון ולא נפטר מברכת המזון אלא רק אם אין קובעים עליו סעודה ,ר' יהודה רצה לשדך בנו עם משפחת ר' יהודה בר חביבא ושמע שמברכים המוציא על פת הבאה בכסנין והתפלא ואמרו לו שכך פסק רב מונא, ואמר ששנינו שאין הלכה כמותו ואף שאמר בשם שמואל שלחמניות מברכים עליהם המוציא זה רק בקבע עליהם סעודה ואם לא, מברך מזונות . כשרב פפא אכל אצל רב הונא בר נתן והביאו לפניהם לאכול אחר הסעודה ורב פפא לא בירך , אמרו לו הרי גמר אסור לאכול, ואמר להם שרק סילק מסעודתו אסור לאכול , וכשרבא ור' זירא היו אצל ריש גלותא ואחר סילוק הפת הביאו לפניהם קינוח מבית ריש גלותא רבא אכל ואמר שסמך על כל מה שיביאו מבית ריש גלותא ור ' זירא לא אכל שסבר שסילק אסור לאכול.. הרגיל במשיחת שמן אחר אכילה מעכבו שלא נקרא סילוק כל עוד לא משח, וכן נהג רב כהנא, ולהלכה רק נטילת מים אחרונים מסלקת וקודם לכן יכול לאכול בלי ברכה וכן תכף לסמיכה שחיטה תכף לגאולה תפלה ותכף לנטילה ברכה, ומוסיף אביי תכף לת"ח ברכה שכתוב ויברכני ה' בגללך וכן כתוב ויברך ה' את בית המצרי בגלל יוסף. **משנה** ברכת יין שלפני המזון פוטרת יין שלאחריו וכן פרפרת שלפני המזון פוטרת פרפרת שלאחריו וברכת פת פוטרת הפרפרת ברכת הפרפרת לא פוטרת פת ולב"ש גם לא מעשה קדרה, היושבים בלי הסבה מברך כל אחד לעצמו ובהסבה מברך אחד לכולם , וכשמברכים על יין תוך המזון כל אחד מברך לעצמו ואחר המזון אחד מברך לכולם, והוא מברך על המוגמר של ריח טוב אף שהוא בא רק אחר הסעודה. **גמרא** לר' יוחנן רק בשבת פוטר יין שלפני המזון את היין שאח"כ מפני שאדם קובע סעודתו על היין, ובחול מברך על כוס וכוס, וריב"ל מוסיף גם בשעה שאדם יוצא מבית המרחץ או אחר הקזה שקובע אז סעודה על יין, וכן עשה רבא, ואביי ברך ביו"ט על כל כוס ואמר שהוא נמלך בינהם. לרב ור"נ יין שתוך המזון פוטר את היין של אחר המזון ודעת ר' כהנא ורב ששת ורב הונא ורב יהודה שאינו פוטר שהוא בא לשרות המאכל ויין של אחר המזון הוא לשתות ומה שכתוב במשנה בא יין בתוך המזון מברך כל אחד ואחר המזון אחד מברך, אין להוכיח שלא פטר יין שתוך המזון שהמשנה דברה באופן שלא בא יין בתוך המזון. הסתפקו במחלוקת ת"ק וב"ש במשנה האם ת"ק אמר שפת פוטרת גם מעשה קדרה וב"ש סוברים שלא פוטר לא פרפרת ולא מעשה קדרה, או שת"ק אמר שפרפרת לא פוטרת פת אך מעשה קדרה כן פוטרת וב"ש סוברים שגם מעשה קדרה אינה פוטרת. במשנה ,כתוב שבהסבו אחד מברך לכולם ובבריתא לענין הולכים בדרך כתוב שישבו אחד מברך לכולם, ומשמע אף בלי הסבה, שכיוון שאמרו נאכל במקום פלוני קבעו מקום בהזמנה ,וכשהלכו תלמידי רב להלווייתו ואמרו שנאכל על נהר דנק ואחר שישבו לאכול הסתפקו הא,ם מספיק לשבת, כדי שאחד יברך לכולם שבמשנה כתוב הסבו אחד מברך או שכיון שאמרנו נאכל במקום פלוני זה כמו הסבו. **דף מג** ורב אדא בר אהבה החזיר את הקרע שקרע לאחור וקרע שוב על החסרון במותו של רב שלא יודעים הלכות ברכות עד שפשט להם זקן שקבעו מקום הוא כהסבו. ללשון ראשון לרב יין לא צריך הסבה שאחד יברך ולר' יוחנן יין צריך הסבה לצרף וללישנא בתרא לרב ביין לא מועיל הסבה שאחד יברך לכלם ולר' יוחנן מועיל הסבה, ובבריתא מובא שאורחים יושבים והביאו להם מים כל אחד נוטל יד אחת וכשבא להם יין כל אחד מברך לעצמו עלו והסבו כל אחד נוטל שתי ידים, ואח"כ אחד מברך לכולם על היין, ולרב ההסבר הוא שדוקא כאן צריך הסבה כיוון שאורחים דעתם לעקור, ומה שמועיל הסבה ביין שאחד מברך מתוך שהועיל לפת מועיל גם ליין. בתוך המזון כל אחד מברך לעצמו על היין שאין בית הבליעה פנוי ועסוקים בבליעה ולא לשמוע מהמברך. המברך על היין מברך על המוגמר אף שיש גדול ממנו , כיוון שהוא נטל ידיו אחרון, ולכן מזומן לברכה וכשרב ור' חייא אכלו לפני רבי אמר רבי לרב שיטול ידיו וחשש שרבי ראה ידיו מלוכלכות, ואמר לו ר' חייא שרבי התכוון לתת לו רשות לברך ברכת המזון שהנוטל ראשון מזומן לברכה ברכת הריח של מוגמר משיעלה עשנו ואף שעדיין לא מריח זה כמו ברכת הנהנין שמברך קודם שמתכוון להנות, אמרו בשם רב או זעירי שכל המוגמרות ברכתם עצי בשמים חוץ ממושק שהוא מין חיה וברכתו מיני בשמים, אך בבריתא מובא שמברכים עצי בשמים רק על אפרסמון של בית רבי ובית קיסר ועל הדס. רב יהודה אמר לברך על שמן אפרסמון, בורא שמן ארצנו כי ארץ ישראל חביבה עליו, ור' יוחנן אמר שמברך בורא שמן ערב , על קושט מברך עצי בשמים ושמן שנכבש בו, לא מברך עצי בשמים שאינו נראה בו ולר' כהנא מברך אך לא על שמן שטחנו בו קושט ולנהרדעי מברך אף על שמן שנטחן בו. על סמלק,יסמין מברך עצי בשמים וכן על שבלת נרד שכתוב עליהם ותטמנם בפשטי העץ, על נרקום שהוא חבצלת השרון, של גינות מברך עצי בשמים ושל השדות מברך עשבי בשמים, על סגליות מברך עשבי בשמים, המריח אתרוג וחבושים מברך שנתן ריח טוב בפירות. היוצא בניסן ורואה אילנות בפריחתם מברך שלא חסר בעולמו כלום וברא בו בריות טובות ואילנות טובים להנות בהם בני אדם. ברכת הריח נלמדת מהפסוק כל הנשמה תהלל וריח הוא דבר שהנשמה נהנית והגוף לא, לעתיד לבא יתנו בחורי ישראל ריח כלבנון שכתוב ילכו יונקותיו ויהי כזית הודו וריח לו כלבנון, הקב"ה עשה לכל אחד את מלאכתו יפה וכן אמרו שתלוי לדבר אחר קורא של דקל על פניו ועושה מלאכתו באשפה. ההולך עם אבוקה בלילה זה נחשב שהולכים שנים ואם יש ירח זה כמו ג', שמזיק מגיע לאחד ואם הם רבים מגיעים גם לב', ולג' אין מגיעים. נוח לאדם שיפיל עצמו באש ולא ילבין פני חברו ברבים שתמר אמרה ליהודה ברמז שאם ירצה, יודה שלא להלבין פניו למרות שיצאה להשרף. לב"ש שמן למשוח ידיו קודם להרחת הדס ולב"ה הדס קודם ור"ג מכריע ששמן קודם שיש בו גם ריח וגם סיכה ובהדס יש רק ריח, ר' יוחנן פסק כמכריע ורב פפא ברך קודם על הדס ואמרו לו את דברי ר' יוחנן ואמר שרבא פסק כב"ה ואמר זאת רק להשתמט מפני הבושה. לב"ש אוחז השמן בימינו והיין בשמאלו, ומברך קודם על השמן, ולב"ה היין בימינו ומברך עליו קודם השמן, והנשאר מהשמן טחו בראש השמש, ואם השמש ת"ח שאינו יוצא מבושם לשוק טח השמן בכותל,וששה דברים גנאי לת"ח שלא יצא מבושם לשוק, ולא יחידי בלילה, ולא במנעל עם טלאי, ולא ידבר עם אשה בשוק, ולא ישב בחבורת עמי הארץ ולא יכנס אחרון לבית המדרש ויש דעה שלא יפסע פסיעה גסה, ולא ילך בקומה זקופה, ולר'חייא בר אבא, מבושם לשוק דוקא במקום שחשודים על זכור, ודוקא בבגדו, אך בגופו מותר לצאת שהזיעה מעבירה הריח, ויש ב' דעות אם שערו כגופו או כבגדו, ויחידי בלילה הוא משום חשד, ואם קבוע לו זמן ללימוד בלילה מותר, ומותר ללכת במנעל עם טלאי אחד ולא טלאי על טלאי ואסור דוקא על גב הרגל שזה נראה אך בעקב מותר ובביתו מותר אפילו על גב הרגל, ובימות הגשמים מותר שהטיט מכסה, ואסור לדבר עם אשה בשוק אפילו אשתו אחותו או בתו שלא כולם מכירים בקרובותיו, ולא יסב עם עמי הארץ שלא ימשך עמם, ולא יכנס אחרון לבית המדרש שנקרא פושע, ופסיעה גסה לא יפסע שזה נוטל אחד מה' מאות ממאור עיניו ומור עיניו חוזר בקידוש ליל שבת, והמהלך בקומה זקופה אפילו רק ד' אמות כאילו דוחק רגלי שכינה שכתוב מלא כל הארץ כבודו.

הערות והנצחות והקדשות בטלפון 0548449853 או במייל MABADAF12@GMAIL.COM

לע"נ הגאון רבי עקיבא בר' שמואל עהרנפלד זצ"ל